Destiny waqt il-provi f'Rotterdam. Ritratt: Thomas Hanses / EBU .td_uid_2_60ae838a15376_rand.td-a-rec-img{text-align:left}.td_uid_2_60ae838a15376_rand.td-a-rec-img img{margin:0 auto 0 0} Rapport tat-Times of Malta żvela li nbdiet investigazzjoni fuq l-infiq ta' Malta fil-Eurovision peress li hemm tħassib li l-flus tat-taxxi li jħallsu ċ-ċittadini ntużaw biex jikber iċ-ċans li Destiny Chukunyere, il-kantanta li rrappreżentat lil Malta fil-Eurovision dis-sena, tmur aħjar fil-kompetizzjoni. It-Times irrappurtat li l-Ministru fl-Uffiċċju tal-Prim Ministru Carmelo Abela ordna li jsiru xogħol t'awditjar fuq l-infiq fil-Eurovision, wara li rċieva rapporti li parti mill-baġit allokat lit-tim tal-Eurovision intuża mad-djar tal-imħatri biex titneffaħ il-possibbiltà li Destiny tmur tajjeb. Ġie rrappurtat ukoll li ntefqu flus fuq influencers tal-midja soċjali barranin li ppromwovew lil Destiny. Abela ġie infurmat fuq immaniġġjar ħażin tal-flus mill-Bord tal-PBS. Fil-21 ta' Mejju Fejn tinsab Destiny skont id-Djar tal-Imħatri? L-Awtorità Maltija għat-Turiżmu nefqet madwar €350,000 fuq il-promozzjoni tal-kanzunetta "Je Me Casse" li kantat Destiny fil-Eurovision. Jidher li x-xogħol t'awditjar se jara kif intefqu dawn il-flus. Destiny qattgħet diversi ġimgħat fil-quċċata skont id-djar tal-imħatri, iżda l-pajjiż kollu nħasad meta hi ġiet fis-seba' post, għax għalkemm dan huwa riżultat tajjeb ħafna, bosta stennew li Destiny tiġi aktar minn ta' quddiem. Ara wkoll Eurovision: Malta fis-7 post Fl-aħħar jiem il-kantant Malti Ludwig Galea, li wkoll irrappreżenta lil Malta fil-Eurovision fl-2004 flimkien ma' Julie Zahra, allega li ntefqu ħafna flus fir-riklamar biex jitjieb iċ-ċans ta' Destiny li tmur tajjeb fil-Eurovision. Kiteb li apparti fuq id-djar tal-imħatri, intefqu ħafna flus fuq YouTube, u diversi persuni bdew jitilgħulhom riklami biex jivvutaw lil Destiny qabel beda l-finali tas-Sibt li għadda. Galea ġie kkwotat minn ġurnal Taljan li sejjaħ dal-kunċett "Malta-gate." Destiny rebħet is-semifinali ta' nhar it-Tlieta li għadda, u għalkemm kisbet numru ta' voti mingħand il-ġurija fil-finali, mingħand it-telespettaturi kisbet biss 47 punt. Il-65 edizzjoni tal-Eurovision Song Contest intrebħet mill-Italja bil-kanzunetta "Zitti e buoni" li ġiet interpretata minn Måneskin. Ara aktar Eurovision: Malta rebħet is-semifinali tat-Tlieta .td_uid_3_60ae838a1566a_rand.td-a-rec-img{text-align:left}.td_uid_3_60ae838a1566a_rand.td-a-rec-img img{margin:0 auto 0 0}